Lav et referat af nedenstående tekst:

Tekst:
Sagen imod den 22-årige mand fra Aalborg, der har været tiltalt for forsøg på drab og voldtægt af sin 24-årige nabo, er ved at nå sin ende. Manden er blevet kendt skyldig i voldtægtsforsøg af særlig farlig karakter samt drabsforsøg på den 24-årige kvindelige nabo og er blevet idømt otte års ubetinget fængsel, men han er frifundet for anklagerne om drabs- og voldtægtsforsøg på yderligere 16 personer, han havde skrevet på en liste, han opbevarede derhjemme. Den 22-årige skal betale sagens omkostninger og 60.000 kroner i godtgørelse til den 24-årige nabo. Forsvareren har holdt fast i, at der blot var tale om et røveri hos den 24-årige nabo, men retten fandt det ikke bevist og tilsidesatte hans forklaring. Ifølge anklageren planlagde den 22-årige at voldtage og dræbe de 17 personer, her i blandt politidirektøren hos Nordjyllands Politi, der stod på listen. Anklageren baserede det på, at den 24-årige nabo var et af navnene på listen. Listen er af anklageren og i medier blevet omtalt som en dødsliste, men ifølge forsvareren er der tale om en oversigt over personer, som den tiltalte ville begå indbrud hos. Fandt liste under ransagning Den 22-årige blev anholdt den 2. januar om aftenen efter at han, bevæbnet med en økse, strips og maskering, trængte ind i sin 24-årige nabos lejlighed. Her slog den 22-årige den 24-årige kvinde, ligesom han tog kvælertag på hende så længe, at hun mistede bevidstheden kortvarigt. Herefter forsøgte han at voldtage kvinden, mens han truede med at slå hende ihjel. Ifølge anklager ved Nordjyllands Politi Thomas Klingenberg, som TV2 Nord talte med dagen efter drabsforsøget, havde den 22-årige mand, der på tidspunktet for overfaldet var 21 år, under påskud af at ville lokalisere en støjkilde, fået adgang til kvindens lejlighed. Inde i lejligheden havde han bedt kvinden om at få et glas vand og mens hun skænkede det til ham, havde han så taget kvælertag på hende, til hun mistede bevidstheden. Da manden kort forlod kvindens soveværelse, lykkedes hun dog med at flygte fra stedet og få tilkaldt hjælp, og cirka 30 minutter efter at politiet blev tilkaldt, var manden anholdt, forklarede politiet i januar. Det var Nordjyllands Politi, der anholdt manden og fik ham varetægtsfænglset i første omgang den 3. januar, men kort inde i efterforskningen, ved en ransagning i den tiltaltes lejlighed, fandt man listen med navngivne personer, som den tiltalte ifølge anklagemyndigheden ville dræbe og/eller voldtage - og som indeholdt navnet på Nordjyllands Politis øverste chef. Derefter blev sagen overdraget til Østjyllands Politi.

Referat:
Den 22-årige mand, der var tiltalt for voldtægts- og manddrabsforsøg på sin nabo, samt 16 yderligere personer, er kendt skyldig i dele af anklagerne og idømt otte års fængsel.